|  |  |
| --- | --- |
| **ՀԻՄՆԱՎՈՐՈՒՄ**  «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման | |
|  | **1.Անհրաժեշտությունը** |
|  | Որոշման նախագծի ընդունումը պայմանավորված է վարչական ապարատի պահպանման որոշ անհրաժեշտ ծախսերի իրականացման անհրաժեշտությամբ: |
|  | **2.Ընթացիկ իրավիճակը և խնդիրները**  ՀՀ վարչապետի 11.06.2018թ. N 706-Ա որոշմամբ Ջրային կոմիտեի աշխատողների թվաքանակը սահմանվել է 75 հաստիքային միավոր։ ՀՀ 2022 թվականի պետական բյուջեի 1109 «Ջրային տնտեսության ոլորտում ծրագրերի համակարգում և մոնիտորինգ» ծրագրի 11001 «Ջրային տնտեսության ոլորտում պետական քաղաքականության մշակում, ծրագրերի համակարգում և մոնիտորինգ» միջոցառման շրջանակներում ՀՀ կառավարության 2021 թվականի դեկտեմբերի 23-ի N 2121-Ն որոշման N 4 հավելվածով բյուջետային ծախսերի տնտեսագիտական դասակարգման 4112 «Պարգևատրումներ, դրամական խրախուսումներ և հատուկ վճարներ» հոդվածով Ջրային կոմիտեին է հատկացվել 56,685.7 հազար դրամ, որը, սակայն, բավավար չէ աշխատակիցներին նոյեմբեր և դեկտեմբեր ամիսների պարգևավճարների վճարման համար, հետևաբար, վերը նշված հոդվածով առաջացել է լրացուցիչ՝ **7,000.0** հազար դրամի պահանջ։  Վարչական ապարատի պահպանման այլ ընթացիկ ծախսերի մասով.  Ջրային կոմիտեի աշխատակազմին սպասարկող ծառայողական ավտոմեքենաների ապահովագրության համար անհրաժեշտ է **130.0** հազար դրամ։  Հաշվի առնելով Ջրային կոմիտեի կողմից իրականացվող բազմաթիվ հիդրոտեխնիկական կառուցվածքների և համակարգերի հիմնանորոգման, վերականգնման և վերազինման, ինչպես նաև դրանց շահագործման և սպասարկման համար բյուջեով նախատեսված ծրագրերով կատարված և դեռևս ընթացքի մեջ գտնվող աշխատանքներ քանակը և ծավալները՝ գործուղման համար առաջացել է լրացուցիչ **1,000.0** հազար դրամի պահանջ։ |
|  |  |
|  | **3. Տվյալ բնագավառում իրականացվող քաղաքականությունը**  Սույն որոշման նախագծով պահանջվող՝ **8,130.0** հազար դրամ գումարը ամբողջությամբ կվերաբաշխվի ՀՀ 2022 թվականի պետական բյուջեի «Ոռոգման համակարգի առողջացում» ծրագրի «Ջրային տնտեսության հիդրոտեխնիկական սարքավորումների տեղադրման աշխատանքներ» և «Ջրամբարների վերականգնման և վերազինման աշխատանքներ» միջոցառումների գծով նախատեսված աշխատանքների՝ գնումների ընթացակարգերի արդյունքում տնտեսված միջոցների հաշվին։ |
|  | **4.Կարգավորման նպատակը և բնույթը**  Վարչական ապարատի պահպանման որոշ անհրաժեշտ ծախսերի իրականացում։ |
|  | **5. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  | **6.Ակնկալվող արդյունքը**  Վարչական ապարատի պահպանման որոշ անհրաժեշտ ծախսերի իրականացում։ |
|  | **7. Տեղեկատվություն**  «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:  «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:  **8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**  Նախագիծը չի բխում որևէ ռազմավարական փաստաթղթից։ |